Kajak-kanu – veliki kanu INVALIDI

Organizatorji

Zavod za šport RS Planica, ZŠIS in Kajakaška zveza Slovenije

Informacije: mag. Živa Cankar,

Kajakaška zveza Slovenije,

Celovška 25, 1000 Ljubljana,

tel.: 041 388 900,

e-pošta: ziva.cankar@kajak-zveza.si.

**Datum in kraj tekmovanja**

Četrtek, 22. maj 2025, Brežice, Brežiško morje (izvajalci: Kajakaška zveza Slovenije, OŠ Brežice, Kajak kanu klub Čatež).

**Prijave**

Na tekmovanje se lahko prijavite izključno prek spletne aplikacije ŠŠT. Šola lahko prijavi največ tri (3) ekipe. Zadnji rok za prijavo je 16. maj 2025.

**Kategorije**

Tekmovalci nastopajo v enotni starostni kategoriji. Pravico do nastopa imajo učenci, rojeni od leta 2009 do vključno leta 2015. Omejitev glede spola ni.

**Pravila tekmovanja**

Dolžina proge je 200m. Posadka šteje 6 članov, sedmi je rezerva. Odličje se podeli tudi sedmemu. Kanu upravljajo krmarji, ki jih preskrbi KZS.

Tekmuje se po sistemu izpadanja. Glede na število prijavljenih bodo izžrebane trojke ali pari. Če bo prijavljenih več kot 12 ekip, bo na sporedu predtekmovanje. Rezultati predtekmovanja bodo podlaga za razvrstitev ekip v trojke, hkrati pa so doseženi časi tudi končni rezultati vseh tistih ekip, ki ne napredujejo v polfinale.

**Nagrade**

Najboljše tri (3) ekipe prejmejo pokale, člani teh ekip pa medalje.

**Varnost**

Za varnost udeležencev bodo skrbeli reševalci iz vode in spremljevalni čoln.